laion/Wikipedia-Exotic huggingface dataset:
נחל קודמני

נחל קודמני הוא נחל או נהר ששמר על מסלולו ותבניתו המקוריים למרות שינויים בטופוגרפיה של המסלע שמתחתיו. דוגמה: נהר שדגם אגן הניקוז שלו סעיפי יכול לחצות אזור ההולך ומתרומם עקב פעילות טקטונית איטית. במקביל להתרוממות האזור הנהר חוצב את דרכו ברכס המתרומם תוך יצירת קניון עמוק. הנהר לכן שומר על תבנית דגם הניקוז הסעיפי אף על פי שהוא זורם בתבנית נוף שבמצב אחר הייתה מייצרת דגם ניקוז מקבילי. נחל מאוחר למבנה הוא נחל או נהר שנוצר על גבי שכבות אופקיות השוכבות על גבי סלעים בדרגות קשיות שונות שעברו קימוטים ושבירות. הנחל חותר דרך השכבות האופקיות, ושומר על מסלולו ותבניתו למרות השינויים במסלע דרכו הוא עובר. בשכבות קשות הנהר חוצב קניונים וממשיך במסלולו כמקודם. הנהרות ברכס ההימלאיה הם דוגמאות טובות לנהרות קודמניים. נהרות אלו החלו לזרום לפני שרכס ההימלאיה החל להתרומם. מקורותיהם של הנהרות אינדוס ובראהמאפוטרה שוכנים בצד הטיבטי וכיום הם חוצים את רכסי ההרים תוך חציבת קניונים עמוקים. הנהר קולורדו חצב את הגרנד קניון כאשר רמת קולומביה התרוממה בין לפני 5 ל-2.5 מיליון שנים. שערי הברזל הוא קניון שחצב הדנובה במפגש הרי הקרפטים עם הרי הבלקנים, בגבול רומניה עם סרביה. השם המוצע על ידי פרופסור שלמה שובאל למונח antecedent stream השם המוצע על ידי פרופסור שלמה שובאל למונח superposed stream Streams and Drainage Systems
אנה קארנינה (סרט, 2017)

אנה קארנינה (ברוסית: Анна Каренина, ידוע גם בשמו המלא "אנה קרנינה. סיפורו של ורונסקי"; Анна Каренина. История Вронского ברוסית) הוא סרט קולנוע רוסי, עיבוד קולנועי בגרסה חדשה לספרו הקלאסי של לב טולסטוי,"אנה קארנינה", בבימויו של קארן שחנאזרוב ובכיכובם של מקסים מאטבייב ויליזבטה בויארסקאיה. הסרט הופק על ידי אולפני הקולנוע מוספילם ושוחרר בגרסה מורחבת כסדרת טלוויזיה בת 8 פרקים שהפרק הראשון שודר בערוץ רוסיה-1 ב-17 באפריל 2017. הסדרה זכתה בפרס התאחדות מפיקי הקולנוע והטלוויזיה על הפסקול. הקרנת סרט הקולנוע החלה ב-8 ביוני 2017. עלילת הסרט נפרשת לאורך שני קווי עלילה, המחוברים זה לזה בסיפור אחד. האירועים מתרחשים במחצית השנייה של המאה ה-19 באימפריה הרוסית (1872-1875) ובתחילת המאה ה-20 בסין בזמן מלחמת רוסיה-יפן (1904). הסיפור מתחיל שלושים שנה לאחר מותה הטרגי של אנה קרנינה, בשדות המלחמה הרוסית-יפנית, שלא תוארה ברומן של לב טולסטוי. בשנת 1904, במנצ'וריה, מתנהלת מלחמה. קרונות בית חולים שדה נסוגה יחד עם הצבא הקיסרי הרוסי. בבלבול ששורר הרופא הראשי והמטפל בבית החולים נעלמים. הקצין הבכיר סרגיי אלכסייביץ' קרנין צריך לקחת על עצמו את ניהול בית החולים. בכפר סיני נטוש למחצה בו ממוקם בית החולים לאחר הנסיגה, פועל קרנין ופוגש קצין פצוע ששמו אלכסיי קירילוביץ' ורונסקי. בלילה סרגיי מגיע למחלקתו של ורונסקי ומבקש לומר לו מדוע אמו, אנה קרנינה, שהוא הכיר לפני שלושים שנה, השליכה את עצמה מתחת לרכבת והאם היה אפשר לשנות משהו באותו ליל גורלי. ורונסקי הזקן מסכים בעל כורחו ומתריע, כי לכל אדם יש את האמת שלו, הוא מתחיל לספר לבנה הבוגר של אשתו האהובה את סיפור האהבה לאמו והעלילה מתחילה בצמוד לעלילת הרומן אנה קרנינה. יליזבטה בויארסקאיה - אנה קארנינה מקסים מאטבייב - אלכסיי ורונסקי ויטאלי קישצ'נקו - אלכסיי קארנין קיריל גרבנשצ'יקוב - סרגיי קארנין איוואן קולסניקוב - הרוזן אובלונסקי אלכסנדר גורבאטוב - הנסיך יאשווין ויקטוריה איסאקובה - דולי טטיאנה לוטאייבה - הרוזנת ורונסקי דמיטרי מילר - אחיו של ורונסקי סופיה חנדאמירובה - קיטי שצ'רבאצקאיה צילומי הסרט החלו בינואר 2016 והושלמו ביוני אותה שנה. צילומי הפנים נערכו באולפני מוספילם במוסקבה בעוד צילומי החוץ נערכו בחצי האי קרים. אתר האינטרנט הרשמי של אנה קארנינה "אנה קארנינה", במסד הנתונים הקולנועיים IMDb (באנגלית) "אנה קארנינה", במסד הנתונים הקולנועיים KinoPoisk (ברוסית) אנה קארנינה באתר MAVO Productions הסרט המלא בערוץ היוטיוב של מוספילם מידע על הפקת הסרט באתר סוכנות הידיעות שינהואה (באנגלית) "Анна Каренина" глазами Карена Шахназарова באתר Vesti.ru מאחורי הקלעים של 'אנה קארנינה' (ברוסית) "אנה קארנינה" באתר kino-teatr.ru The premiere of the television series «Anna Karenina» Shakhnazarov will be held on Monday Любовь вне времени: масштабная экранизация "Анны Карениной"
בצלאל לאפין

בצלאל לאפין (12 בספטמבר 1856 – 9 בינואר 1939) היה איש עסקים, עסקן ציבור, נדבן, מהעגלונים הראשונים שהסיעו נוסעים מירושלים ליפו. לאפין נולד בעיר גרודנו ברוסיה הלבנה, י"ב אלול תרט"ז בשנת 1856 למשפחה אמידה מאוד. אביו ר' משה פישל הכהן ממשפחת לאפין (לפין) מליטא, ולאמו שרה פראדל, בת הרב ר' אברהם גרשון חרלפ, אחי הרב הגאון ר' אליעזר חרלפ ממזריטש. והוא בן דודו מדרגה שנייה של ראש קהילת קובנה, הד"ר אבא לפין. עלה לארץ ישראל עם הוריו בתרכ"ג - 1873. התיישב בירושלים ולמד בישיבת עץ חיים בירושלים. כבר ב־1882 הקים שירות עגלות סדיר בין ירושלים ויפו, במקום נסיעה ברכיבה על פרדות וחמורים, שהייתה נהוגה אז, בטרם התפתחה התחבורה הציבורית בארץ ישראל. הוא התפרנס גם ממסחר ומקבלנות בנייה. היה פעיל במוסדות צדקה, תמך בתלמידי חכמים ותרם כסף רב לבית החולים ביקור חולים בירושלים (שימש גבאי ראשי שלו), ולבניית בית הכנסת הגדול בית יעקב השוכן בחורבת רבי יהודה החסיד. בחצרו שבעיר העתיקה, שקבלה את השם, חצר ר' פישל נגיד, הוא מסר את הבית העליון לשימוש בית כנסת, ושם גם למדו בני ישיבת "דגל תורה", ואחרי כן נוסדה שם ישיבת תורת חיים. לאפין ייסד חברה לגמילות חסדים בשם "מעוז לדל", בנוסף ייסד את "קרן לאפין" למתן בסכומים גדולים לנזקקים. לאחר שעבר להתגורר ביפו בשנת 1889, הוא ניהל עסק ליבוא ויצוא ביפו בשם "ליברכט את לפין". בשנת 1895 הוא הקים ביחד עם חבריו תלמוד תורה "שערי תורה״. הוא פעל למען בית החולים שערי ציון שהיה בית החולים היהודי הראשון ביפו. עיקר עשייתו הציבורית נודעה במהלך מלחמת העולם הראשונה. בתרל"ב נשא לאשה את מרת צירל בת ר' מיכל רבינו (אלול תרי"ד - כסלו ת"ש). נפטר בי"ח טבת, תרצ"ט ונטמן בהר הזיתים. בדצמבר 1942 הופנתה הצעה להחלפת שם רחוב התבור בשמו של לאפין אל ראש העיר ישראל רוקח, ובשנת 1943 החליט ראש עיריית תל אביב לקרוא על שמו רחוב ומקביל לרחוב התבור בשכונת כרם ישראל. הנימוקים לקריאת הרחוב על שמו, מאחר שהיה בין מייסדי העיר ובוניה והקים בה מוסדות ציבור, חסד וצדקה רבים. מוקירי זכרו של לאפין באותה עת מחו כנגד ההחלטה וראו בקריאת הרחוב הצדדי עלבון, בטענה שמן הראוי היה להנציחו ברחוב מרכזי יותר. בצלאל לאפין, חדשות שונות, חבצלת, 21 באוגוסט 1896 מדריך הרחובות, עיריית תל אביב-יפו, עמוד 236 דוד תדהר (עורך), "בצלאל לאפין", באנציקלופדיה לחלוצי הישוב ובוניו, כרך א (1947), עמ' 456 (המשך בעמ' 457) פנחס גרייבסקי, ר’ בצלאל לפין : תולדותיו ודברי ימי חייו, תרפ"ו, באתר היברובוקס מודעה, חבצלת, 6 בדצמבר 1889 צפת - אורח חשוב, דואר היום, 15 באוגוסט 1927 זכרון להולכים, הצופה, 16 בינואר 1939 מפעל "קרן לאפין", הצופה, 8 במאי 1942 לזכר ר' בצלאל לאפין ז"ל, הצופה, 25 בדצמבר 1942 [1], באתר עיריית תל אביב, להכיר את העיר שכונת כרם ישראל - רחוב לפין, באתר www.kerem-israel.info, באתר שכונת כרם ישראל בלב תל אביב הקטנה
אנה קארנינה (סרט, 2012)

אנה קארנינה (Anna Karenina) הוא סרט קולנוע בריטי, עיבוד קולנועי לספרו הקלאסי של לב טולסטוי מ-1877,"אנה קארנינה", בבימויו של ג'ו רייט על פי תסריט מאת טום סטופארד ובכיכובם של קירה נייטלי וג'וד לאו. הסרט הוקרן לראשונה בפטיבל הסרטים של טורונטו ויצא לאקרנים ב-7 בספטמבר 2012. הכנסות הסרט הסתכמו ב-69 מיליון דולר לערך, רובן נבעו מהקרנות בינלאומיות. הסרט זכה בפרס אוסקר לעיצוב התלבושות הטוב ביותר למלבישה ג'קלין דוראן. הסרט הופק על ידי חברת ההפקות "Working Title Films" בשיתוף פעולה עם StudioCanal. הסרט מגולל את קורותיה הטרגיים של אשת החברה והאריסטוקרטיה הרוסית אנה קארנינה, אשתו של הפקיד הבכיר אלכסיי קארנין והרומן שניהלה עם הקצין ורונסקי, בהשתלשלות אירועים שהובילה להתאבדותה. אנה קארנינה, אשתו של פקיד בכיר שנישאה לו מסיבות תועלתניות בלבד, מוצאת אדם שהיא אוהבת באמת, אך היא מגלה שזה בלתי אפשרי מבחינתה לממש את אהבתם. קירה נייטלי - אנה קארנינה אהרון טיילור-ג'ונסון - אלכסיי ורונסקי ג'וד לאו - אלכסיי קארנין מת'יו מקפדיין - הנסיך אובלונסקי קלי מק'דונלד - דאריה "דולי" אובלונסקאיה אלישיה ויקנדר - יקטרינה "קיטי" שצ'רבאצקאיה דונל גליסון - קונסטנטין "קוסטיה" לווין אוליביה ויליאמס - הרוזנת ורונסקאיה רות' וילסון - הנסיכה אליזבטה טברסקאיה אמילי ווטסון - הרוזנת לידיה איוואנובה מישל דוקרי - הנסיכה מיאגקיה קארה דלווין - הנסיכה סורוקינה אמרלד פנל - הנסיכה מרקלובה הולידיי גריינג'ר - ברונית ביל סקארסגארד - מחוטין הסרט זכה לרייטינג ממוצע של 69% מביקורות באתר Rotten Tomatoes. מבקרי הקולנוע שיבחו את צוות השחקנים, אך ביקרו לשלילה את הסגנון הכבד ובכך שמרבית העלילה מתרחשת על בימת תיאטרון. הסרט היה מועמד בארבע מועמדויות שונות בטקס פרסי אוסקר ה-85, ובשש מועמדויות בטקס ה-66 של פרסי האקדמיה הבריטית לקולנוע, כאשר בשניהם ג'קלין דוראן, המעצבת, זכתה על הסרט בקטגוריית עיצוב התלבושות. בנוסף, הסרט זכה לשש מועמדויות בטקס ה-17 של פרסי הלוויין. "אנה קארנינה", במסד הנתונים הקולנועיים IMDb (באנגלית) "אנה קארנינה", באתר נטפליקס "אנה קארנינה", באתר AllMovie (באנגלית) "אנה קארנינה", באתר Rotten Tomatoes (באנגלית) "אנה קארנינה", באתר Box Office Mojo (באנגלית) "אנה קארנינה", באתר Metacritic (באנגלית) "אנה קארנינה", באתר אידיבי "אנה קארנינה", במסד הנתונים הקולנועיים KinoPoisk (ברוסית) נועה מנהיים, סוס ברזל יורק־אש מהגיהנום, באתר הארץ, 25 בינואר 2013
אנה קארנינה (סרט, 2009)

אנה קארנינה (ברוסית: Анна Каренина) הוא סרט קולנוע רוסי, עיבוד קולנועי לספרו הקלאסי של לב טולסטוי,"אנה קארנינה", בבימויו של סרגיי סולוביוב ובכיכובם של טטיאנה דרוביץ' ואולג יאנקובסקי. הפקת הסרט הושלמה בשנת 2007 אך בשל התנגשויות בלוחות הזמנים של סרט דומה בשם "אסא-2" בעל אותו קו עלילה הקרנת הבכורה נדחתה לשנת 2009. בשנת 2013 שודרה בערוץ הראשון הרוסי הגרסה הטלוויזיונית בסדרת טלוויזיה בת 5 פרקים. הסרט זכה בפרס ניקה (האוסקר הרוסי) בקטגוריית עיצוב התלבושת הטוב ביותר. אנה קארנינה היא אשתו היפה והצעירה של אלכסיי קארנין. היא נפגשת בחשאי עם הקצין ורונסקי לאחר שמתאהבת בו קודם במפגש אקראי, אך מוצאת עצמה ניצבת על פרשת דרכים ונקרעת בין אהבתה לרוזן ורונסקי ולבין נישואיה לקארנין. טטיאנה דרוביץ' - אנה קארנינה יארוסלב בויקו - אלכסיי ורונסקי אולג יאנקובסקי - אלכסיי קארנין סרגיי גרמאש - קונסטנטין לוין/הקריין אלכסנדר אבדולוב - הרוזן אובלונסקי ילנה דרובישבה - דולי מריה אניקאנובה - קיטי שצ'רבאצקאיה "אנה קארנינה", במסד הנתונים הקולנועיים IMDb (באנגלית) "אנה קארנינה", במסד הנתונים הקולנועיים KinoPoisk (ברוסית)
המכללה הצבאית המלכותית בסנדהרסט

המכללה הצבאית המלכותית הבריטית בסנדהרסט (באנגלית: Royal Military College; בראשי תיבות: RMC) היא אקדמיה צבאית, שנוסדה ב-1802 ונועדה להכשיר קציני חיל רגלים וקציני פרשים לצבאות אנגליה והודו הבריטית. המכללה הייתה פרי יוזמתו של ג'ון לה מרשאנט (John Le Marchant), יוזמה שנתקלה תחילה בהתנגדות הפרלמנט להענקת התקציבים הדרושים, ודווקא בתקופה של המלחמות הנפוליאוניות. קודם לכן לא היה בבריטניה מוסד מתאים להכשרת קציני צבא, מלבד האקדמיה הצבאית המלכותית בווליץ', שנוסדה ב-1741 והכשירה קציני תותחנות. המכללה הצבאית, שהוקמה ב-1802 להכשרת קציני רגלים ופרשים, נועדה הן לקצינים בתפקיד והן לצוערים המועמדים לקצונה. בשנת הקמתה, 1802, נוסדו גם האקדמיה הצבאית סן-סיר של צבא צרפת והאקדמיה הצבאית וֶסט פּוֹינט של ארצות הברית. ב-1812 עברה המכללה למשכנה בסנדהרסט שבמחוז ברקשייר. במלחמת העולם השנייה גויסו רבים מהצוערים והמדריכים לשירות פעיל. עם זאת המשיכה המכללה בהכשרת קציני חי"ר, ומ-1942 ועד סוף המלחמה שימש הקמפוס בסנדהרסט לאימון צוערי שריון. ב-1947 מוזגה המכללה עם האקדמיה הצבאית המלכותית בווליץ' ליצירת האקדמיה הצבאית המלכותית בסנדהרסט ובמטרה להעניק הכשרה לקצונה בכל החילות. מדיה וקבצים בנושא המכללה הצבאית המלכותית בסנדהרסט בוויקישיתוף תולדות המכללה הצבאית בסנדהרסט עד 1900 (באנגלית) המכללה הצבאית בסנדהרסט במלחמת העולם הראשונה (באנגלית) ערך זה הוא קצרמר בנושא הממלכה המאוחדת ובנושא צבא. אתם מוזמנים לתרום לוויקיפדיה ולהרחיב אותו.
ירום

האם התכוונתם ל... אורי ירום – איש צבא ישראלי יואב ירום – איש צבא ישראלי ניצה ירום – פסיכולוגית קלינית ופסיכואנליטיקאית ישראלית רום ירון אישים ששמם הפרטי הוא ירום
יהודית אקרמן

יהודית אקרמן, טניסאית שולחן עבר, הייתה חמש פעמים אלופת ישראל בטניס שולחן לנשים יחידות (1963 - 1966, ו-1968). היא שיחקה בקבוצת מכבי תל אביב ולאחר שנת הסגר (1968) שיחקה בקבוצות הפועל תל אביב ואס"א תל אביב. יהודית אקרמן, באתר מורשת הפועל יהודית אקרמן ראשונה בטניס שולחן, מעריב, 17 ביוני 1962 יהודית אקרמן, אלופת ישראל בטניס שולחן - נכנסה להסגר, מעריב, 13 בפברואר 1967 פסטרנק ושיפמן אלופי הזוגות בטניס שולחן, מעריב, 7 בדצמבר 1969 מנחם שטיין - אלוף ישראל, מעריב, 13 באוקטובר 1974 ישועה נשאר אלוף בטניס שולחן, מעריב, 8 באוגוסט 1965 אליפות בטניס שולחן, מעריב, 12 ביוני 1966 במוצ"ש - גמר אליפות ישראל בטניס שולחן, מעריב, 11 באוקטובר 1974
פוטנציאל סקלרי

באנליזה וקטורית, פוטנציאל סקלרי הוא סקלר המתאר את האנרגיה הפוטנציאלית שיש לאובייקט מסוים. הפוטנציאל הסקלרי, בדומה לפוטנציאל "קלאסי", מתואר על ידי הנוסחה F → = − ▽ → P = − ( ∂ p ∂ x , ∂ p ∂ y , ∂ p ∂ z ) {\displaystyle {\vec {F}}=-{\vec {\triangledown }}P=-({\tfrac {\partial p}{\partial x}},{\tfrac {\partial p}{\partial y}},{\tfrac {\partial p}{\partial z}})} כאשר F → {\displaystyle {\vec {F}}} הכוח (ווקטור), ו- ▽ → P {\displaystyle {\vec {\triangledown }}P} גרדיאנט של הפוטנציאל P. ניתן לראות שבמימד אחד הפוטנציאל מקבל את הנוסחה הקלאסית לאנרגיה פוטנציאלית. לפוטנציאל הסקלרי חשיבות רבה בפיזיקה, ובפרט במכניקה, למציאת הפוטנציאלים של כוחות משמרים בעזרת חוק שימור האנרגיה, ובכך להימנע מחישובי עבודה. לא לכל שדה וקטורי יש פוטנציאל סקלרי. שדות שיש להם פוטנציאל סקלרי נקראים שדה וקטורי משמר, והם מתאימים לכוח משמר בפיזיקה. דוגמאות לכוחות שאינם משמרים הם למשל כוח חיכוך וכוח מגנטי. אנרגיה פוטנציאלית מדיה וקבצים בנושא פוטנציאל סקלרי בוויקישיתוף פוטנציאל סקלרי, באתר MathWorld (באנגלית) ערך זה הוא קצרמר בנושא מתמטיקה ובנושא פיזיקה. אתם מוזמנים לתרום לוויקיפדיה ולהרחיב אותו.
הילטון (פירושונים)

האם התכוונתם ל... הילטון – רשת בתי מלון עולמית הילטון טאבה – בית מלון ברשת הילטון העולמית, השוכן סמוך לגבול ישראל-מצרים מלון הילטון מלכת שבא – בית מלון ברשת הילטון העולמית, השוכן באילת מלון הילטון תל אביב – בית מלון ברשת הילטון העולמית, השוכן על חוף ימה של תל אביב קונרד הילטון – מלונאי אמריקאי, מייסד רשת מלונות הילטון קאתי הילטון – שחקנית אמריקאית, אמן של פריס הילטון וניקי הילטון פריס הילטון – דוגמנית, שחקנית וזמרת, נינתו של קונרד הילטון בריג'יט פוסטר-הילטון – אתלטית ג'מייקנית, אלופת העולם (ברלין 2009) בריצת 100 מטר משוכות ויולט ודייזי הילטון – תאומות סיאמיות, שחקניות ואמניות מופעי שוליים ומופעי וודוויל בארצות הברית בשנות ה-30 פיטר הילטון – מתמטיקאי וקריפטואנליסט בריטי הילטון האנוי – כינוי אירוני לבית סוהר נודע לשמצה ששימש את צפון וייטנאם לכליאת שבויים במהלך מלחמת וייטנאם הילטון (טיל) – גרסת ים-קרקע של הטיל "גבריאל"
פרסטיה מצרית

פַרְסֶטְיָה מִצְרִית (שם מדעי: Farsetia aegyptia) הוא מין שיח מדברי ממשפחת המצליבים. השיח מסועף וגובהו הוא 30–60 ס"מ. בסיס הצמח מעוצה והוא מסתעף לגבעולים (בעלי עשבים) רבים. השערות שעל הצמח רכות, דקות ונושרות בעת שפשוף. לרוב אף רואים שילוב של העלים הישנים והיבשים של הצמח לבין עליו החדשים והירוקים. עליו של הפרסטיה הם ארוכים, צרים ונושרים בקלות. פרסטיה מצרית פורחת בעיקר בין ינואר למאי ולפעמים גם בסתיו. פרסטיה מצרית מותאמת לסביבה מדברית ובהם תנאי היובש הם קיצוניים, בעיקר באדמות טרשים מדבריות. למשל, אם היובש גובר, הצמח משיר מעליו את עליו וממשיך להטמיע בגבעוליו הירוקים, שכן משק המים בהם הוא גדול וחסכוני יותר. הפרח אופייני למשפחת המצליבים, ודומה לפרחו של מנתור המדבר, צבעו של הפרח נע בין קרם עד ארגמן חיוור. צינור הכותרת ארוך, אונות הכותרת סרגליות ונראות צרות מאוד. קצוותיהן של הפרסטיה המצרית מופנים אחורה. הפרח נפתח בשעות הלילה כדי למשוך אליו חרקים, שכן לא המראה הוא זה שמושך אותם אליו, אלא ריחו של הצמח. כמו כן הצמח מואבק על ידי חרקים שנושאים צוף, כמו למשל דבורים ובמיוחד פרפרי-לילה. הפרי שעיר, לבן, אורכו עד 3 ס"מ, בעל צורה אליפטית רחבה, פחוס ומזכיר בצורתו עלה. לאחר שהצמח מפיץ את זרעיו הפרי דומה לפרי של הסוג משקפיים. הפרח פורח בחודשים ינואר עד מאי. פרסטיה מצרית היא בין צמחי המדבר הבודדים שמוצאם מהאזור הטרופי-יובשני. הפרסטיה המצרית גדלה במדרונות אבנים ובבתי-גידול במדבר צחיח. בארץ ישראל היא נפוצה באזור ים המלח ובנגב. בתפוצתה העולמית הפרסטיה המצרית משתרעת בעיקר באזור הטרופי-יובשני במזרח אפריקה, אשר משם כנראה מוצאה, ויש רק מעט צמחים ממוצא כזה בארץ.  בסוג פרסטיה ישנם מינים נוספים, אשר מפוזרים באזורים הטרופים יובשניים ואילו בארץ מצוי רק מין אחד. מדיה וקבצים בנושא פרסטיה מצרית בוויקישיתוף פרסטיה מצרית, באתר NCBI (באנגלית) פרסטיה מצרית, בבסיס הנתונים ARKive (באנגלית) פרסטיה מצרית, באתר צמח השדה פרסטיה מצרית, באתר צמחיית ישראל וסביבתה פרסטיה מצרית, באתר Tropicos (באנגלית) פרסטיה מצרית, באתר GBIF (באנגלית) פרסטיה מצרית, באתר The Plant List (באנגלית) פרסטיה מצרית, באתר IPNI (באנגלית)
צנתור

צנתור הוא ניתוח זעיר פולשני שבמהלכו מוחדר צנתר - צינור דק וארוך לתוך כלי הדם במטרה לשמור על יציבות דפנותיו או לחלופין לפתוח את זרימת הדם בכלי הדם. בנוסף הצנתור יכול לשמש לאבחון למידת הסתימה של כלי הדם. הניתוח מבוצע בהרדמה ותחת שיקוף. צנתור לב או צנתור כלי דם כליליים - פרוצדורה אבחנתית וטיפולית הנפוצה בשימוש במחלות כלי דם צנתור שלפוחית השתן – החדרת צינור דק לשופכה לשם איסוף שתן ישירות משלפוחית השתן צנתור מוח – לטיפול במחלות של כלי הדם המוחיים צנתור וירטואלי – פעולת אבחון, באמצעות מכשיר CT, של מחלה של עורקי הלב מדיה וקבצים בנושא צנתור בוויקישיתוף צנתור, באתר אנציקלופדיה בריטניקה (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
האיגוד הישראלי לסטטיסטיקה ומדע הנתונים

האיגוד הישראלי לסטטיסטיקה ומדע הנתונים (ISDSA, בעבר נקרא האיגוד הישראלי לסטטיסטיקה) היא עמותה של אנשי מקצוע ואקדמאיים, הפועלים לקידום, פיתוח, הפצה ויישום של סטטיסטיקה והסתברות בישראל. האיגוד הוקם בשנת 1975 על אף שהרעיון עלה מספר שנים קודם לכן. בסעיף 1 לתקנון האיגוד, הוגדר כי האיגוד יפעל לקידום השיטות והשימושים של הסטטיסטיקה בישראל על-ידי: קיום כנסים, שבהם תוצגנה עבודות מחקר מקוריות, ויצירת אמצעים ותנאים מתאימים להחלפת ידע על סטטיסטיקה והפצתו. חיזוק הקשרים החברתיים והמקצועיים בין אנשים העוסקים בסטטיסטיקה בישראל. יזום פעולות חינוך, הדרכה ומחקר בסטטיסטיקה ועידודם. יסוד וקיום קשרים עם אגודים, מוסדות ופרטים ברחבי תבל, העוסקים בסטטיסטיקה או בתחומים מדעיים קרובים, ודאגה לייצוג ישראלי בוועידות בין-לאומיות של סטטיסטיקה. הפצת הידע והשימוש במדע הסטטיסטיקה לתועלת המדע והחברה על-ידי שיתוף מוסדות וארגונים משטחים אלו בפעולות בעלות עניין הדדי. קידום סטנדרטים מקצועיים גבוהים ורמה מוסרית גבוהה ביישומים סטטיסטיים. על פי סעיף 7 לתקנון האיגוד, כל נשיא נבחר מכהן קדנציה של שנתיים בתפקיד. בפועל, כיהנו בתפקיד האנשים הבאים: רוברטו בקי (1975–1977) לואי גוטמן (1977–1979) יוסף יהב (1979–1981) בנימין אפשטיין (1981–1983) אסתר זיידן (1983–1985) איילה כהן (1985–1987) יוסף הוכברג (1987–1989) פאול פייגין (1989–1991) גד נתן (1991–1993) אסתר סמואל-כהן (1993–1995) אריק פרץ (1995–1997) ישי וייסמן (1997–1999) קמיל פוקס (1999–2001) יעקב ריטוב (2001–2003) שאול בר-לב (2003–2005) דני פפרמן (2005–2007) יואב בנימיני (2007–2009) עדנה שכטמן (2009–2011) רון קנת (2011–2013) דוד שטיינברג (2013–2015) יצחק מלכסון (2017–2015) ענת סאקוב (2017–2019) לואיזה בורק (2019–2022) אורלי מנור (2022-2024) משה פולק (מכהן) מדיה וקבצים בנושא האיגוד הישראלי לסטטיסטיקה ומדע הנתונים בוויקישיתוף אתר האינטרנט הרשמי של האיגוד הישראלי לסטטיסטיקה ומדע הנתונים האיגוד הישראלי לסטטיסטיקה ומדע הנתונים, ברשת החברתית פייסבוק האיגוד הישראלי לסטטיסטיקה ומדע הנתונים, באתר "גיידסטאר ישראל" תקנון האיגוד, באתר האיגוד הישראלי לסטטיסטיקה ומדע הנתונים אודות האיגוד, באתר האיגוד הישראלי לסטטיסטיקה ומדע הנתונים ערך זה הוא קצרמר בנושא סטטיסטיקה ובנושא ישראל. אתם מוזמנים לתרום לוויקיפדיה ולהרחיב אותו.
טניס שולחן בישראל

רוב אגודות טניס השולחן הפועלות בישראל מרכזות ספורטאים חובבים. מדי שנה מקיים "איגוד טניס השולחן בישראל" את אליפות ישראל, בה לוקחים חלק כל שחקני הענף הפעילים, מילדים ועד בוגרים. בשנים האחרונות, מעניק האיגוד כבוד לשגריר קוריאה הדרומית בישראל, המחזיק בתעודות שיפוט טניס-שולחן בינלאומית, ומאפשר לו לשמש כשופט במשחק גמר הגברים של אליפות ישראל. איגוד טניס שולחן בישראל - האתר הרשמי ספי פסטרנק, טניס שולחן: יניב שרון ונטלי רובמן אלופי ישראל, באתר ynet, 28 באפריל 2016 רשימת כל אלופות ישראל בטניס שולחן, באתר איגוד טניס שולחן בישראל רשימת כל אלופי ישראל בטניס שולחן, באתר איגוד טניס שולחן בישראל ניהול תחרויות טניס השולחן בישראל - אליפות ישראל 2023, באתר www.tttm.co.il ניהול תחרויות טניס השולחן בישראל - אליפות ישראל 2022, באתר www.tttm.co.il ניהול תחרויות טניס השולחן בישראל - אליפות ישראל 2021, באתר www.tttm.co.il ניהול תחרויות טניס השולחן בישראל - אליפות ישראל ה-65 בטניס שולחן 2019, באתר www.tttm.co.il ניהול תחרויות טניס השולחן בישראל - אליפות ישראל לשנת 2018 ה-64 בטניס שולחן, באתר www.tttm.co.il ניהול תחרויות טניס השולחן בישראל - אליפות ישראל לשנת 2017 ה-63 בטניס שולחן, באתר www.tttm.co.il ספי פסטרנק, טניס שולחן: יניב שרון ונטלי רובמן אלופי ישראל, באתר ynet, 28 באפריל 2016 טניס השולחן - ישועה אלוף בטניס שולחן, הַבֹּקֶר, 24 באפריל 1960
אאושרה אאוגוסטינאוויצ'וטה

אאושרה אאוגוסטינאוויצ'וטה (בליטאית: Aušra Augustinavičiūtė; 4 באפריל 1927 – 19 באוגוסט 2005) הייתה כלכלנית, פסיכולוגית וסוציולוגית ליטאית, מפתחת שיטת סוציוניקה. כיהנה כדיקנית מחלקת מדעי המשפחה באוניברסיטה הפדגוגית של וילנה. היא מייסדת שיטת סוציוניקה, שמתבססת על תאוריית הטיפוסים והפונקציות הפסיכולוגיות שפיתח קארל יונג. על פיתוח שיטת הסוציוניקה, העניקה לה האקדמיה הרוסית למדעי הטבע מדליה בשנת 1995. אאוגוסטינאוויצ'וטה נולדה סמוך לעיר קובנה שבליטא. בשנת 1956 סיימה את לימודיה בפקולטה לכלכלה. היא עבדה במשרד האוצר הליטאי ומאוחר יותר כמורה למדעי הכלכלה ולסוציולוגיה במוסדות חינוך שונים בווילנה, בירת ליטא. בשנת 1960 החלה ללמוד סוציולוגיה, והייתה מהסוציולוגים הראשונים בברית המועצות. עבודותיה, למעט בודדות, לא פורסמו בתקופת השלטון הסובייטי, אך הן הפכו לפופולריות במהלך שנות ה-90 של המאה ה-20 ברחבי העולם דובר הרוסית. תורת סוציוניקה עוררה עניין מצד מתמטיקאים, פסיכולוגים, מהנדסי מחשב וסוציולוגים, אשר עזרו לעצב ולארגן את השיטה ל-16 טיפוסים, המתבססים על 8 הפונקציות הפסיכולוגיות שקיטלג קארל יונג, תלמידו של זיגמונד פרויד. ב-1985 נוסד מכון בקייב העוסק בסוציוניקה, על ידי ד"ק גרגורי רינין, ד"ר אלכסנדר בוקלוב, וד"ר ויקטור גולנקו. לפי התאוריה הזו, אאוגוסטינאוויצ'וטה היא טיפוס מוחצן-אינטואיטיבי-לוגי ENT.[דרוש מקור] מדיה וקבצים בנושא אאושרה אאוגוסטינאוויצ'וטה בוויקישיתוף Socionics is a science that discovered the laws of human compatibility, International Institute of Socionics ערך זה הוא קצרמר בנושא פסיכולוגים ובנושא ליטא. אתם מוזמנים לתרום לוויקיפדיה ולהרחיב אותו.
לואיס ארטימה

לואיס ארטימה (בספרדית: Luis Artime; נולד ב-2 בדצמבר 1938 בפארקה סיביט שבפרובינציית מנדוסה שבארגנטינה) הוא כדורגלן עבר ארגנטינאי ששיחק בעמדת החלוץ בקבוצות בארגנטינה, בברזיל ובאורוגוואי ובנבחרת ארגנטינה. קריירת המועדונים של ארטימה הייתה מוצלחת. הוא סיים כמלך השערים של ליגת העל הארגנטינאית 4 פעמים, של ליגת העל האורוגוואית 3 פעמים ופעם אחת של גביע ליברטדורס. הוא זכה פעם אחת באליפות ארגנטינה, שלוש פעמים באליפות אורוגוואי ובפעם אחת בגביע ליברטדורס. ארטימה החל את הקריירה המקצוענית שלו בקלוב אתלטיקו אטלנטה בשנת 1959, ובהמשך עבר לריבר פלייט, בה זכה 3 פעמים בתואר מלך השערים של ליגת העל הארגנטינאית. בשנת 1966 עבר לאינדפנדיינטה, איתה זכה באליפות ארגנטינה בנסיונל 1967. הוא היה גם מלך השערים של העונה. בשנת 1969 עבר ארטימה לברזיל והחל לשחק בפלמיירס, אך במהרה עבר לנסיונל האורוגוואית. הקדנציה הראשונה שלו במועדון הייתה הפורה ביותר: הוא זכה ב-3 אליפויות רצופות, זכה 3 פעמים בתואר מלך השערים של ליגת העל האורוגוואית, ואף זכה פעם אחת בגביע ליברטדורס. בשנת 1972 ניסה ארטימה את מזלו בברזיל פעם נוספת, אך חזר לנסיונל לאחר עונה אחת בלבד בפלומיננסה. בשנת 1974 פרש ארטימה מכדורגל. ארטימה הבקיע 24 שערים ב-25 הופעות עבור נבחרת ארגנטינה, והוא המבקיע השביעי בטיבו בהיסטורית הנבחרת. הוא לקח חלק במונדיאל 1966 ובקופה אמריקה 1967, בו סיים כמלך השערים של הטורניר. אינדפנדיינטה אליפות ארגנטינה (1): נסיונל 1967 נסיונל אליפות אורוגוואי (3): 1969, 1970, 1971 גביע ליברטדורס (1): 1971 אישיים מלך השערים של ליגת העל הארגנטינאית (4): 1962, 1963, 1966, נסיונל 1967 מלך השערים של הקופה אמריקה (1): 1967 מלך השערים של ליגת העל האורוגוואית (3): 1969, 1970, 1971 מלך השערים של גביע ליברטדורס (1): 1971 קבוצת העונה של הגביע הביניבשתי (1): 1971 מדיה וקבצים בנושא לואיס ארטימה בוויקישיתוף לואיס ארטימה, באתר Transfermarkt לואיס ארטימה, באתר National Football Teams לואיס ארטימה, באתר FootballDatabase.eu